जापान ओपन बैडमिंटन : सायना दूसरे दौर में  
भारत की सर्वोच्च वरीयता प्राप्त महिला बैडमिंटन खिलाड़ी सायना नेहवाल ने जापान ओपन बैडमिंटन टूर्नामेंट में शानदार शुरुआत की हैं।
भारत की सर्वोच्च वरीयता प्राप्त महिला बैडमिंटन खिलाड़ी सायना नेहवाल ने जापान ओपन बैडमिंटन टूर्नामेंट में शानदार शुरुआत की हैं। बुधवार को खेले गए महिलाओं की एकल स्पर्धा के पहले दौर में टूर्नामेंट की चौथी वरीयता प्राप्त सायना ने थाईलैंड की गैरवरीयता प्राप्त इनथानोन रचनोक को 21-17, 21-10 से पराजित कर अगले दौर में प्रवेश किया।  इससे पहले, सायना और रचनोक दो बार आपस में भिड़ चुकी हैं जिनमें एक-एक बार दोनों खिलाड़ियों ने जीत दर्ज की है। उल्लेखनीय है कि सायना हाल में सम्पन्न हुए चाइना मास्टर्स सुपर सीरीज के क्वार्टर फाइनल का सफर तय करने में सफल रहीं थीं जहां उन्हें शीर्ष वरीयता प्राप्त खिलाड़ी चीन की यिहान वांग ने पराजित किया था।